BSC-LT/ACAData huggingface dataset:
[ca] La integració de la Inteligencia Artificial (IA) en l'educació ha provocat controvèrsia a causa de la diversitat d'interpretacions del seu concepte, els seus possibles beneficis i les preocupacions ètiques associades, el que subraya la necessitat d'un debat informat i una implementació cuidada per a optimitzar-se. impacte en l'aprenentatge. Esta investigació revisa sistemàticament, seguint les directrius del protocol PRISMA, l'evolució del concepte d'Intel·ligència Artificial (IA) en la producció científica des de 2017 fins a 2023 utilitzant les bases de dades WOS i Scopus. S'ha emprat un enfocament de mètodes mixtos, consistent en un anàlisi bibliomètric i de contingut. Per a l'anàlisi bibliomètric, els dades es processen en Bibliometrix basant-se en les variables: evolució i producció científica anual, ley de Bradford, autors més rellevants, producció científica per països, mapa de paraules clau i mapa de col·laboració global. Els resultats indiquen que la denominació "Inteligencia Artificial" és controvertida. L'anàlisi bibliomètric revela un creixement constant en la producció científica sobre IA des de 2017 fins a 2023, amb un pico en l'últim any. S'ha demostrat que l'IA té capacitats notables en tarees específiques, com el reconeixement de veu, la classificació d'imatges i la presa de decisions en situacions complexes.

[en] The integration of Artificial Intelligence (AI) in education has sparked controversy due to the diversity of interpretations of its concept, its potential benefits, and the associated ethical concerns, highlighting the need for informed debate and careful implementation to optimize its impact on learning. This research systematically reviews, following the PRISMA protocol guidelines, the evolution of the concept of Artificial Intelligence (AI) in scientific production from 2017 to 2023 using the WOS and Scopus databases. A mixed methods approach was employed, consisting of bibliometric and content analysis. For the bibliometric analysis, data were processed in Bibliometrix based on variables: evolution and annual scientific production, Bradford's law, most relevant authors, scientific production by countries, keyword map, and global collaboration map. The results indicate that the term "Artificial Intelligence" is controversial. The bibliometric analysis reveals a steady growth in scientific production on AI from 2017 to 2023, with a peak in the last year. AI has been shown to have remarkable capabilities in specific tasks, such as voice recognition, image classification, and decision-making in complex situations.
[ca] Dins del moviment simbolista a Catalunya, Adrià Gual, Apel·les Mestres, Santiago Rusiñol i altres modernistes van seguir l'ideal de l'època de la Gesamtkunst (obra d'art total). Tots aquests creadors van transitar per la plàstica, la poesia i les arts escèniques, les quals no es poden entendre sense la música. Amb el projecte del Teatre líric català d'Enric Morera, que va comptar amb altres compositors, com Enric Granados i Jaume Pahissa, o l'experiència del Teatre Íntim de Gual, pretenien construir un veritable espectacle popular modern. Entre 1910 i 1914, l'anomenat Teatre de Natura és la simbiosi que ha de tenir lloc entre l'intèrpret i l'espectador.En aquest article partim del que s'ha dit fins ara sobre el tema i, oferint nous continguts, plantegem alguns elements d'anàlisi a partir de les obres Canigó de Jacint Verdaguer, Flors de Cingle d'Ignasi Iglésias i Rondalla bosquetana. La viola d'or d'Apel·les Mestres.

[en] Within the Symbolist movement in Catalonia, Adrià Gual, Apel·les Mestres, Rusiñol and other Modernista followed the contemporary ideal of the time of Gesamtkunstwerk. All these creators worked in fine arts, poetry and performing arts, which necessarily involved music. With the Catalan Enric Morera's Lyric Theatre project, other composers such as Enric Granados and Jaume Pahissa, or Gual's Teatre Íntim, for example, all of them tried to create a Modern popular spectacle. Between 1910 and 1914, the so-called Theatre of Nature saught to exploit the symbiosis that could occur between the performer and the audience.In this article we start with the existing discourse and offer new content, and consider some elements of analysis from the works Canigó by Jacint Verdaguer, Flors de Cingle by Ignasi Iglésias and Rondalla bosquetana. La viola d'or by Apel·les Mestres.
[ca] La previsió del temps, les imatges de satèl·lit, els mapes d'isòbares és una informació que volta per la xarxa però no sempre es fàcil de localitzar o bé no sabem amb exactitud on trobar un producte determinat. En aquest article s'intentarà organitzar-les una mica a diferent escala. Començarem per les organitzacions mundials i acabarem en un observatori de Catalunya. Evidentment que no totes les webs tenen cabuda si més no les més rigoroses i que es mantenen actualitzades al dia. Per tancar s'ha afegit un llistat de serveis meteorològics de referència.

[en] The weather forecast, the images of satellite, the isobars maps are some information goes round for the net but not always its easy to locate or we do not know with accuracy where to find a determinate product. In this article it will be attempted to organize them in different scale. Starting for the world organizations and ending with a Catalonian weather observatory. Obviously not all the web pages have fit here, at least the most rigorous and the ones that keep updated on the day. At the end we added a list of weather services.
[ca] Us presentem el segon número de (con)textos, que confirma la possibilitat i també la necessitat de generar espais de reflexió, intercanvi i formació en l'àmbit de les ciències socials. La publicació acull un ampli espectre de propostes, orientacions i temàtiques que prenen l'antropologia social i/o el mètode etnogràfic com a punts de confluència.

[en] We are delighted to present the second issue of (con)textos, which confirms the possibility of and also the need to set up spaces for reflection, exchange and training within the field of social sciences. The journal gathers a wide spectrum of proposals, orientations and topics that take social anthropology and/or ethnographic method as meeting points.
[ca] Aquest estudi etnogràfic pretén analitzar les tasques d'escriptura, les actituds, els rols i les practiques socials d' 11 estudiants de primer curs de primària fins a novè de l'escola japonesa d'Hoshuko (Barcelona, Espanya), en cada un dels quatre idiomes presents en el seu entorn (espanyol, català, anglès i japonès). Hem dut a terme 22 entrevistes amb les seves mares japoneses i hem recollit 32 redaccions dels estudiants. Els nostres participants tenen diferents entorns lingüístics perquè formen part de famílies bilingües i tots són alumnes d'una escola local. A més, assisteixen a l'escola japonesa amb la intenció de mantenir el japonès com a llengua d'herència. Les nostres dades mostren que utilitzen els quatre idiomes constantment i activa. Pel que fa al japonès, l'activitat més comuna és fer un diari que es tracta com deures de l'escola japonesa. A vegades, escriuen targes de felicitació i envien missatges als seus familiars en l'idioma apropiat. Des d'una perspectiva sòcio-cultural, hem analitzat les practiques de literacitat i l'ús de les tecnologies en els usos lletrats dels quatre idiomes fent atenció especial a les interaccions i a l'apropiació de dos sistemes d'escriptura significativament diferents (espanyol, català i anglès enfront del japonès).

[en] This ethnographic study aims to analyze writing tasks, attitudes, roles and social practices of 11 students from grades one to nine who attend the Japanese Saturday school in Barcelona, Spain (Hoshuko Barcelona Educación Japonesa),in each of their four surrounding languages (Spanish, Catalan, English and Japanese). We conducted 22 interviews with their Japanese mothers and collected 32 students' writing samples in multiple languages. Our participants have different language backgrounds because they belong to bilingual families and all go to local schools. In addition they all attend the Japanese school on Saturdays in order to maintain Japanese as a heritage language. We found that these children use four different languages both constantly and actively. With regard to Japanese, the most common literacy activity performed by them is keeping a diary, which is an assignment from their school. They occasionally write seasonal cards and send messages to their extended family in the appropriate language for the readers. From a sociocultural perspective, the literacy practices and the use of technology across the four languages were analyzed, with a special focus on the interactions and the appropriation of two significantly different writing systems (Spanish, Catalan and English versus Japanese).
[ca] Es descriu primer la " prehistòria " catòlica del contacte entre els grups panos de l'actual Amazònia boliviana i els missioners jesuïtes, franciscans i del clergat secular . Després s'analitza la continuïtat del procés d'evangelització dels Chacobos per diverses denominacions evangèliques , reflectida en tres experiències missioneres des de 1955 fins a l'actualitat . Finalment , es proposen algunes reflexions sobre el problema antropològic de la conversió religiosa.

[en] Firstly, the Roman Catholic "prehistory" of contact between the Panoan groups of Bolivian Amazonia and Jesuit, Franciscan and lay clergy missionaries is described. The paper then analyses the continuity of the evangelization process by diverse evangelical denominations, describing three missionary experiences with the Chacobo since 1955 to the present day. Finally, general insights are proposed relating the anthropological problem of religious conversion.
[ca] Els infants de 2-3 anys, encara no alfabetitzats, solen produir una parla que es considera que presenta característiques diferenciadores respecte del model adult que senten.S'han analitzat els factors que intervenen entre percepció i producció de la parla en interacció infant-mestra en una mostra de 617 paraules, per conèixer si els processos de simplificació fonològica establerts per a aquesta edat, són la causa de les "errades", o més aviat són degudes a l'acomodació de l'infant al reproduir el model que percep.El resultat de l'anàlisi en correlació infants-mestres ha demostrat un alt grau de coincidència en les produccions dels dos i per tant es va concloure que les errades no van ser a causa d'un desenvolupament fonològic deficient, atès que eren infants amb capacitats cognitives i comunicatives adequades, sinó a processos de simplificació fonològica que responien a les característiques pròpies de la parla espontània.

[en] Not yet literate children in the 2 to 3 age range tend to produce a speech that is considered presents differentiating characteristics in reference to the adult model they listen to. Factors intervening in between children-teacher speech perception and production have been analyzed from a sample of 617 words, with the objective to unveil if phonological simplification processes established for this age range are the cause of the "mistakes" or on the contrary they are caused due to accommodation of the child during the reproduction of the model that they hear.Children-teacher correlation analysis result demonstrates a high degree of matches in the production of both, because of this it was concluded that mistakes were not caused by deficient phonological development, due to the fact that children had adequate communicative and cognitive abilities, but rather to phonological simplification processes related to spontaneous speech characteristics.
[ca] Aquest text és una interpretació de la relació amorosa entreEmily Dickinson i Susan Huntington Gilbert (des de 1856 SusanHuntington Dickinson) a la llum de la mística beguina medievaleuropea, en particular de la seva gran troballa: le Loingprés,Llunyaprop, troballa desenvolupada en textos de Hadewijchd'Anvers i en el Miroir des simples Ames de Margarita Porete. Lesbeguines foren un tòpic literari de l'època victoriana que EmilyDickinson coneixia, admirava i menciona a la seva obra poètica.Tracto també el desig i el pla d'Emily Dickinson, claramentexpressats en la seva correspondència amb Susan, de celebrarnúpcies clitòriques amb ella i viure lliurement de la poesiad'ambdues, sense incest ni submissió als Dickinson, pare i fill.

[en] This text is an interpretation of the love relationship betweenEmily Dickinson and Susan Huntington Gilbert (from 1856Susan Huntington Dickinson) in the light of medieval EuropeanBeguine mysticism, in particular their great discovery: le Loingprés,the Far Near, a discovery developed in texts of Hadewijch deAmberes and in the Miroir des simples Ames of Margarita Porete.The Beguines were a literary topic of the Victorian period, onethat Emily Dickinson knew, admired and mentions in her poeticworks. I also look at the desire and the plan of Emily Dickinson,clearly expressed in her correspondence with Susan, to holdclitoral nuptials with her and to live freely from the poetry of both,without incest or submission to the Dickinsons, father and son.
[ca] Aquest article presenta una anàlisi comparativa de les novel·les autobiogràfiques Marx y la muñeca, de Maryam Madjidi i Ru, de Kim Thúy, autores que van passar pel dur tràngol de l'exili en països francòfons durant la seva infància: de l'Iran a França i de Vietnam a Canadà, respectivament. L'objectiu és traçar un recorregut a través d'aquestes obres de la literatura migrant per tal d'observar les similituds narratives i els paral·lelismes temàtics, la repetició de llocs comuns o imatges que concreten l'univers imagològic particular de la literatura desterritorialitzada.

[en] This article presents a comparative analysis of the autobiographical novels Marx and the Doll, by Maryam Madjidi, and Ru, by Kim Thúy, authors who went through the harsh experience of exile in French-speaking countries during their childhood: from Iran to France and from Vietnam to Canada, respectively. The objective is to trace a journey through these works of migrant literature to observe the narrative similarities and thematic parallels, the repetition of topics or images that specify the experience of exile, highlighting those elements that make up the particular imagological universe of deterritorialized literature.
[ca] Espanya mai adoptà formalment el patró or, en part, perquè les seves aspiracions de convertibilitat toparen amb les necessitats financeres del Tresor. Aquest article il·lustra com la preferència per la convertibilitat, és a dir, la predilecció per tipus de canvi estables, va ser compartida pels representants parlamentaris de les províncies industrialitzades, la dependència importadora de les quals (carbó i cotó) els va dur a prioritzar l'estabilitat monetària a l'efecte protector d'una depreciació. Aquesta preferència per l'estabilitat monetària, però, no s'explica al marge de la política comercial vigent. Sense la protecció atorgada al tèxtil cotoner durant el període 1876-1913 i a la metal·lúrgia des del 1891, la renúncia a l'efecte protector d'una depreciació podria haver estat menys evident. Així, doncs, el cas d'Espanya dona suport a la hipòtesi segons la qual l'estructura de costos d'un sector influeix en les preferències monetàries, alhora que reforça l'argument que la política comercial és clau per entendre l'economia política del tipus de canvi.

[en] Spain never formally joined the classical gold standard, partly because its aspiration for gold convertibility did not match the financing needs of the Treasury. This paper illustrates how preferences for convertibility, that is, for fixed exchange rates, were shared by the parliamentary representatives of its manufacturing provinces because of their dependency on imported inputs (coal and cotton). However, to explain their preference for currency stability, trade policy must be considered. Without the high tariffs that the cotton industry enjoyed thorough the whole period and the steel industry from 1891 onwards, the renouncement of a procompetitive depreciating peseta might not have been so clear-cut. Thus, beyond the Spanish case, this paper supports the theoretical assumption that the input-output structure of a productive sector influences its currency stance, while reinforcing the argument that trade policy plays a key role in the understanding of currency politics. This article is now available in open access until March 27, 2022
[ca] En aquest treball es presenta i s'analitza una experiència educativa innovadora contextualitzada en la formació científica dels futurs mestres, que té per objectiu facilitar l'assimilació de continguts científics (sobre salut i el cos humà) alhora que es canalitza la creativitat. En concret, es van dissenyar activitats creatives, com ara l'escriptura de lletres de cançons, la creació de murals interactius i la gravació de videoclips destinats a un públic infantil, de manera que aquests productes dels treballs dels estudiants suposessin una transposició didàctica i la generació de recursos per a l'aula de Primària. La realització d'aquestes activitats es va nodrir de l'ús d'eines d'intel·ligència artificial (IA) i altres recursos digitals, la qual cosa va enriquir la qualitat final de tot plegat i va estimular la motivació dels estudiants. Els resultats obtinguts mitjançant l'anàlisi sistemàtica dels productes creatius i diferents instruments d'avaluació (coevaluació, autoavaluació i observació directa) mostren un impacte positiu en la comprensió dels continguts científics i el rendiment creatiu dels futurs mestres. L'article conclou reflexionant sobre la pertinença d'integrar la creativitat i la IA en l'ensenyament de les Ciències i la formació del professorat, així com la idoneïtat de conjugar tot això en processos de transposició didàctica que impulsin el disseny de materials didàctics originals i específics.

[en] This study encompasses an innovative educational experience within the scientific training of future teachers, aimed at facilitating the assimilation of scientific content (on health and the human body), while channeling creativity. Specifically, creative activities were designed, such as writing song lyrics, creating interactive murals, and recording video clips, all intended for a young audience. These student projects functioned as didactic transpositions and resources for the primary classroom. The activities incorporated the use of artificial intelligence (AI) tools and other digital resources, enhancing the final quality of the projects and stimulating students' motivation. Results obtained through the systematic analysis of the creative products and various assessment tools (peer evaluation, self-assessment, and direct observation) show a positive impact on the understanding of scientific content and the creative performance of future teachers. The article concludes with a reflection on the relevance of integrating creativity and AI in science teaching and teacher training, as well as on the suitability of combining those in didactic transposition processes, that promote the design of original and targeted educational materials.
[ca] Aquest article proposa reflexionar sobre l'evolució de la intel·ligència artificial. Sosté que l'impacte de la intel·ligència artificial generativa, com el ChatGPT, constitueix una fita nova en la història de la lectura i l'escriptura. Si totes les revolucions tecnològiques van produir canvis subjectius, la humanitat està convidada a concebre quines conseqüències està tenint i tindrà en el procés d'hominització la creació del ChatGPT. La preocupació sobre l'efecte de la delegació cognitiva a les màquines és un tema central del treball. En permetre que una IA realitzi tasques d'escriptura o anàlisi de textos, podríem estar externalitzant el pensament crític i la reflexió, processos que tradicionalment han contribuït al desenvolupament del coneixement i la comprensió profunda. No obstant això, el ChatGPT també podria transformar-se en una eina capaç de exercitar el pensament d'una manera diferent i efectiva. El text planteja qüestions importants sobre el futur de l'alfabetització i l'aprenentatge interpel·lant a les institucions educatives a repensar-se davant d'aquest canvi. Es proposa no estar només atents a la delegació cognitiva sinó també a l'habilitació de nous modes de pensar. Per això, es promou desplegar una interacció usuari-xat que permeti no només avaluar els abasts i límits de l'eina, sinó també la reflexió de l'usuari sobre l'efectivitat del seu prompteig.

[en] This article proposes to reflect on the evolution of artificial intelligence. It argues that the impact of generative artificial intelligence, such as ChatGPT, constitutes a new milestone in the history of reading and writing. If all technological revolutions produced subjective changes, humanity is invited to conceive what consequences the creation of ChatGPT is having and will have on the process of hominization. Concern about the effect of cognitive delegation to machines is a central theme of the paper. By allowing an AI to perform writing or text analysis tasks, we could be outsourcing critical thinking and reflection, processes that have traditionally contributed to the development of knowledge and deep understanding. However, ChatGPT could also be transformed into a tool capable of exercising thinking in a different and effective way. The text raises important questions about the future of literacy and learning, challenging educational institutions to rethink themselves in the face of this change. It is proposed not only to be attentive to cognitive delegation but also to enable new ways of thinking. For this reason, we promote the deployment of a user-chat interaction that allows not only to evaluate the scope and limits of the tool, but also the user's reflection on the effectiveness of their prompts.
[ca] L'objectiu de la recerca és identificar els problemes epistemològics que sorgeixen en el coneixement i la praxi de la Bioètica en contextos pluriculturals i multiètnics com és la Serra Sud d'Oaxaca Mèxic, i determinar la seva relació amb els drets humans específicament amb l'Enfocament de salut basat en els Drets Humans (EBDH). El mètode és el realisme epistemològic pragmàtic de Jürgen Habermas. Els resultats mostren dos tipus de problemes: el primer és el tipus de relació subjecte-objecte de coneixement en què l'Altre és subjectivat com a objecte i instrumentalitzat; i el segon, el reduccionisme metodològic i, per tant, les formes de verificació de les proposicions veritables. Pel que fa als drets humans vinculats als problemes epistemològics, són principalment col·lectius i secundàriament individuals, en tant que el procés de coneixement és un fenomen social, comunal i històric. Concloem que la pluriculturalitat és un fenomen que complexitza i enriqueix la tasca de la Bioètica amb una realitat múltiple de tipus sensible, intel·ligible i valoratiu, aquest nexe mostra la necessitat de desenvolupar abordatges inter o transdisciplinaris que aminorin tant els problemes epistemològics com la incidència en la violació de drets humans.

[en] The objective of the research is to identify the epistemological problems that arise in the knowledge and praxis of Bioethics in pluricultural and multiethnic contexts such as the Sierra Sur of Oaxaca, Mexico, and to determine their relationship with human rights, specifically with the Human Rights Based Health Approach (HRBA). The method is the pragmatic epistemological realism of Jürgen Habermas. The results show two types of problems: the first is the type of subject-object relationship of knowledge in which the Other is subjectivized as an object and instrumentalized; and the second is the methodological reductionism and therefore the forms of verification of true propositions. As far as human rights linked to epistemological problems are concerned, they are mainly collective and secondarily individual, while the process of knowledge is a social, communal and historical phenomenon. We conclude that pluriculturality is a phenomenon that complexifies and enriches the work of Bioethics with a multiple reality of sensitive, intelligible and valuative type, this nexus shows the need to develop inter or transdisciplinary approaches that lessen both epistemological problems and the incidence in the violation of human rights.